Diari Oficial de la Generalitat Valenciana


Sumari del DOGV 2494, del 25-04-1995 (1995/834492)

ORDRE de 30 de març de 1995, de la Conselleria de Sanitat i Consum, per la qual crea el Programa Especial d'Atenció Sanitària a Pacients Ancians, Pacients amb Malalties de Llarga Evolució i Pacients en Situació Terminal (PALET).
------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/03/30/(5)/dof/vci/html**

### Dades del document

Número de DOGV
:   2494

Data del DOGV
:   25-04-1995

Secció del DOGV
:   DISPOSICIONS GENERALS

Número del document
:   1995/834492


Data del document
:   30-03-1995

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

ORDRE de 30 de març de 1995, de la Conselleria de Sanitat i Consum, per la qual crea el Programa Especial d'Atenció Sanitària a Pacients Ancians, Pacients amb Malalties de Llarga Evolució i Pacients en Situació Terminal. (PALET).   
L'evolució demogràfica de la societat cap a un progressiu envelliment de la població té una important repercussió sobre el sistema sanitari i genera noves formes de demanda sanitària que promouen la necessitat d'adreçar un recursos específics cap els segments més vulnerables de la societat per evitar o pal·liar les discapacitats i fomentar l'autonomia. Simultàniament a aquest envelliment, els avanços en els processos de diagnosi i de terapèutica duen a una major incidència de l'evolució crònica en el procés d'emmalaltir, i fa necessària una reorientació del model assistencial des d'uns plantejaments bàsicament guaridors cap a un model de predomini de la rehabilitació que permet la millora de la funcionalitat i la qualitat de vida, així com d'una mort digna.   
   
   
   
   
   
Aquesta situació duu a la conveniència d'impulsar unes actuacions sanitàries específiques adreçades cap aquests col·lectius a través de la creació d'un programa especial, dins del pla aprovat pel Decret 47/1988, de 12 d'abril, del Consell de la Generalitat Valenciana.  
A proposta de la Direcció General del Servei Valencià de Salut i de l'àrea de Planificació Sanitària,  
ORDENE:  
Article primer  
Es crea el programa especial d'atenció a Pacients Ancians, pacients amb malalties de Llarga Evolució i pacients en situació Terminal (PALET).  
Article segon  
Els col·lectius a què s'adreça el programa són:  
1. Persones majors de 65 anys amb una pluripatologia, una malaltia crònica avançada, una convalecença llarga, uns problemes motors neurològics o traumatològics.  
2. Persones menors de 65 anys amb unes malalties avançades de llarga evolució i un alt grau de dependència.  
3. Persones que com a conseqüència de la seua malaltia es troben en una situació terminal (neoplàsies, la SIDA, malalties cròniques en estadi terminal, etc.)  
Article tercer  
Els objectius del programa són:  
1. Donar una atenció integral als col·lectius als quals va adreçat per afavorir la recuperació de la salut, fomentar l'autonomia, l'augment de la qualitat de vida i la reinserció social.  
2. Articular els medis que calen per apropar l'atenció a l'entorn familiar, la comunitat i l'ambient dels ciutadans.  
3. Desplegar actuacions d'educació sanitària adreçades als pacients i als familiars, per contribuir a millorar l'autonomia i la qualitat de vida i fomentar les mesures preventives que calen per evitar que es facen cròniques les patologies. Fomentar les mesures alternatives a l'internament hospitalari.  
4. Potenciar les mesures alternatives a l'internament hospitalari, especialment l'atenció domiciliària i l'assistència ambulatòria.  
5. Racionalitzar i i fer òptims els recursos sanitaris adreçats a aquestes finalitats, tant hospitalaris com ambulatoris i domiciliaris.  
6. Coordinar les actuacions dels sistemes sanitaris i dels serveis socials amb la finalitat de donar les ajudes externes necessàries.   
Article quart  
D'acord amb el que estableix el Decret 47/1988, de 12 d'abril, del Consell de la Generalitat Valenciana, el programa comptarà per al desplegament amb els òrgans directius següents:  
1. El Comitè Directiu, que serà format pel director general del Servei Valencià de Salut, que farà de president, el director per a la Gestió de l'Atenció Primària i el director per a la Gestió de l'Assistència Especialitzada que faran de vicepresidents, tres vocals designats pel conseller de Sanitat i Consum a proposta del director general del Servei Valencià de Salut i el director del programa PALET que farà de secretari.  
2. El director del programa, nomenat pel conseller de Sanitat i Consum.   
Article cinquè  
El Comité Directiu tindrà les següents funcions:  
1. Determinar els recursos sanitaris implicats en l'atenció als pacients inclosos al programa i els serveis que han de proveir.  
2. Definir i aprovar els criteris d'acreditació per als recursos assitencials que donen els serveis, definits al programa.  
3. Definir i aprovar el sistema d'informació del programa PALET.  
4. Definir i aprovar els criteris d'avaluació del programa i fer els seguiment de l'aplicació.  
5. Proposar les activitats de formació personal que duu a terme el programa.  
6. Promocionar les línies d'investigació que calen per a un desplegament millor de les activitats del programa.   
Article sisè  
Per a un desplegament millor del programa, es podrà crear una comissió tècnica, formada per professionals i tècnics de reconeguda competència que dependran del Comitè Directiu i seran coordinats pel director del programa. El membres en seran nomenats pel conseller de Sanitat i Consum a proposta del Comitè Directiu.  
Article setè  
Les funcions específiques del director del programa són:  
1. Proposar els objectius anuals del programa al Comitè Directiu.  
2. Proposar els pressupostos que calen per aconseguir els objectius al Comitè Directiu.  
3. Fer arribar el seguiment dels objectius, amb una periodicitat semestral, al Comitè Directiu.  
4. Representar el programa en totes les activitats de caràcter institucional, científic i de divulgació que siga demanat.  
5. Representar-lo en altres activitats que el Comitè Directiu assigne.  
DISPOSICIó TRANSITòRIA   
El Comitè Directiu elevarà el pla d'actuació del programa PALET al conseller de Sanitat i Consum, en el termini de sis mesos des de la publicació d'aquesta ordre al Diari Oficial de la Generalitat Valenciana.  
DISPOSICIó FINAL  
Aquesta ordre vigirà des de l'endemà de la publicació al Diari Oficial de la Generalitat Valenciana.  
València, 29 de gener de 1995  
El conseller de Sanitat i Consum,  
JOAQUíN COLOMER SALA


Còpia Permalink ELI